Årets tøndeslagning til fastelavn kan igen i år opleves i Aalborg Zoo, der inviterer til at slå løven af tønden.

Det bliver fastelavnssøndag den 22. februar, at løven skal slås af tønden i Aalborg Zoo. Fra klokken 10 er der gratis ansigtsmaling til børnene. Efter tøndeslagningen bliver der uddelt gratis slikposer til børnene, mens der er fyldt med godter i tønderne. - Vi glæder os! Sidste år var en stor succes med mere end 350 børn, og derfor har vi store forventninger til i år. Vi håber, at der er en masse forældre, der har lyst til at tage deres børn med i Zoo og sammen få en sjov oplevelse, fortæller eventchef Nels Alrøe.